kardosdrur/scandi-wiki huggingface dataset:
Karotegin (provins)

Karotegin-provinsen ligger i Rashtdalen i den vestlige del af Tadsjikistan og omfatter blandt andet hovedstaden Dushanbe, som også er provinsens forvaltningssæde. Af samme grund er provinsens officielle betegnelse Region underlagt Republikken (, Nohijahoi tobei çumhurī; , Rajony respublikanskogo podtjinenija).

Inddeling 
Provinsen består af kommunerne (distrikterne):

Vestlige Karotegin 
 Tursunzoda kommune (tidligere Regar distrikt)
 Shahrinaw kommune (tidligere Qaratogh distrikt)
 Hisor kommune
 Rudaki kommune (tidligere Leninskiy distrikt)
 Varzob kommune

Dushanbe By 
 Dushanbe

Østlige Karotegin 
 Vahdat kommune (tidligere Kofarnihon distrikt)
 Faizobod kommune
 Roghun kommune (tidligere Obigarm distrikt)
 Nurobod kommune (tidligere Darband distrikt)
 Rasht kommune (tidligere Gharm distrikt)
 Sangvor kommune (tidligere Tavildara distrikt)
 Tojikobod kommune (tidligere Qalai-Labiob distrikt)
 Lakhsh kommune (tidligere Jirgatol distrikt)

Provinser i Tadsjikistan
Africa

Africa har flere betydninger:

Africa (romersk provins) – en romersk provins.
Africa (Toto sang) – en sang af bandet Toto.

Se også
Afrika – jordens tredjestørste kontinent
Skjød

Skjød er en landsby i Østjylland med . Skjød er beliggende otte kilometer nordøst for Hammel og ni kilometer vest for Hadsten. Byen ligger i Region Midtjylland og tilhører Favrskov Kommune.

Skjød er beliggende i Skjød Sogn og Skjød Kirke ligger i byen. Nær ved landsbyen finder man Pøt Mølle.

Kilder 

Byer i Favrskov Kommune
Byer og bydele med genforeningssten
Charisius

Charisius er en uddød dansk adelsslægt, hvis stamfader, sognepræst i Nykøbing Sjælland, provst Rasmus Charise, tog navn efter sin fødeby Karise.

Stamhus og Fideikommiskapital 
Sophie Elisabeth Charisius oprettede den 9. februar 1703 af Stadsgård og Nygård Stamhuset Constantinsborg. Efter hendes død tilfaldt dette hendes brodersøn Christian Charisius, og derefter dennes sønner, hvoraf Ambrosius Charisius var slægtens sidste mand. Hans dattersøn Hans Frederik Fædder-Charisius fik 1799 bevilling til at substituere stamhuset med en fideikommiskapital, der indtil lensafløsningen gik i arv efter de for et seniorat gældende regler. Efterhånden tilfaldt fideikommiskapitalet en række personer, der var af slægterne Fædder, Barner, Krabbe, Holsten, Stemann, Stampe og Rosenkrantz, som efter kvindelig linje nedstammende fra Christian Charisius. Efter at have fået besiddelse af fideikommisset tilføjede slægterne navnet Charisius til deres eget slægtsnavn.

Våben 
stiftamtmand Peder Charisius (1608-1685), blev 28. marts 1659 adlet med flg. våben: En af en kronet sølv slange omslynget guld pille, der foroven bærer en guld lilje, i rødt felt, på den kronede hjelm en guld pille, bærende en guld lilje.

Simplificeret stamtræ

Noter

Kilder 
 Poul Bredo Grandjean, "Charisius", i: Christian Blangstrup (red.), Salmonsens Konversationsleksikon, København: J.H. Schultz Forlag 1915-30.

Adelsslægter fra Danmark
Nørre Galten

Nørre Galten er en landsby i Østjylland med . Nørre Galten er beliggende to kilometer nord for Hadsten og 14 kilometer syd for Randers. Byen ligger i Region Midtjylland og tilhører Favrskov Kommune.

Nørre Galten er beliggende i Nørre Galten Sogn og Nørre Galten Kirke ligger i byen.

Kilder 

Byer i Favrskov Kommune
Grundfør

Grundfør er en landsby i Østjylland med . Grundfør er beliggende nær Nordjyske Motorvej tre kilometer øst for Hinnerup og 17 kilometer nord for Aarhus. Byen ligger i Region Midtjylland og tilhører Favrskov Kommune.

Grundfør er beliggende i Grundfør Sogn og Grundfør Kirke ligger i byen. Endvidere har Grundfør idrætsforeningen GUI med egne boldbaner samt et forsamlingshus. Bag forsamlingshuset er en Genforeningssten. Nævnes bør også det lille gadekær med åkander.

Grundfør betjenes på skoledage af skolebusser til Hinnerup.

Kilder 

Byer i Favrskov Kommune
Byer og bydele med genforeningssten
Feddersen

Feddersen er en gammel sønderjysk slægt, hvis stamfader, Nis Jensen, var fader til Fedder Nissen, begge gårdmænd i Silderup. Sidstnævntes søn, købmand og rådmand i Rudkøbing Nis Feddersen (1631-1691), var fader til købmand og rådmand i Flensborg Peter Feddersen (1664-1732), denne igen til den fintdannede og kundskabsrige konferensråd Nicolai Feddersen (1699-1769), der som magistratspræsident i Christiania vandt megen yndest. Hans som digterinde kendte hustru, Ditlevine Collett, fødte ham bl.a. sønnerne justitiarius i Højesteret, gehejmekonferensråd Peter Feddersen (1750-1822) og assessor i Hof- og Stadsretten, justitsråd Ditlev Frederik Feddersen (1754-1810); de efterlod ikke børn.

Købmand i Flensborg Heinrich Feddersen (1711-1744), en broder til ovennævnte konferensråd, blev fader til advokat ved Overretterne i Altona Peter Feddersen (1742-1821). Dennes ene søns afkom blomstrer i udlandet, en anden søn, amtsforvalter i Rendsborg, etatsråd Peter Feddersen (1765-1845), var fader til borgmester og byfoged i Roskilde, justitsråd Peter Feddersen (1800-1869) – blandt hvis sønner her skal nævnes professor Arthur Frederik Feddersen (1835-1906) og lægen Gustav Feddersen (1844-1923) – og til kammerherre, guvernør Hans Ditmar Frederik Feddersen (1805-1863). Denne var fader til kontorchef Peter Colbjørn Feddersen (1846-1920), der 1883-1913 var sekretær hos konseilspræsidenten, og til stiftamtmand over Lolland-Falsters Stift, kammerherre Gustav Hakon Valdemar Feddersen (1848-1912), hvis hustru, Astrid baronesse Stampe (1852-1930) tog aktiv del i den danske kvindesagsbevægelse.

Fedder Jensen Feddersen var fader til Broder Feddersen, kapellan ved Garnisons tyske menighed i København og senere sognepræst til Kaltenkirchen (1749-1797), var fader til etatsråd Polycarpus Andreas Henrik Feddersen (1791-1851), hvis datter Regine Vilhelmine Margrethe Feddersen (1817-1875) ægtede Thyge de Thygeson (1806-1905).

Læge Gustav Feddersen (1844-1923) gift med Gotfrieda Lorenze Holmer, far til Poul, Tage & Klara Feddersen.  Paul gift med Ah-Lui Low (3 sønner, Gustav, Aksel & Erik), Tage gift med Elise (2 sønner, Karsten & Ole) og Klara gift med Jean Gauguin (1 søn, Pierre).

Kilder 
 Sofus Elvius og H.R. Hiort-Lorenzen, Patriciske Slægter, København 1890.
 familie stamtræ (Kim Feddersen)

 
Slægter fra Danmark
Lading

Lading er en landsby i Østjylland med . Lading er beliggende ni kilometer øst for Hammel, fire kilometer vest for Sabro og 17 kilometer vest for Aarhus. Byen ligger i Region Midtjylland og tilhører Favrskov Kommune.

Lading er beliggende i Lading Sogn og Lading Kirke ligger i byen. Sydvest for byen ligger Lading Sø.

Etymologi 
Lading skulle ifølge flere sagn og fortællinger have fået sit navn fordi byen i fordums tid var ladeplads for skibe der kom ind gennem Egådalen. Egådalen har rigtig nok været væsentlig mere vandfyldt, end vi ser det i vore dage og endda en lavvandet brakvandsfjord, ligesom Aarhus Ådal har været det langt tilbage. Det fortælles desuden at der er udgravet rester fra et skib i en mergelgrav sønden om Lading.

Kilder og referencer 

Byer i Favrskov Kommune
Caroline Fleming

Caroline Fleming, (født Caroline Elizabeth Ada Iuel-Brockdorff, den 9. september 1975) er en tidligere dansk baronesse, der var indehaver af Valdemars Slot (2003-2011) og kendt fra flere tv-serier. Hun har desuden lavet en parfumeserie bestående af "Eau de Vie" og "Eau de Vie: Josephine" opkaldt efter sin egen datter, Josephine Victoria. Caroline har også medvirket i tv-shows, herunder Baronessen flytter ind og fra den 22. september 2010 Danmarks næste topmodel, begge shows på Kanal 4.

I 2015, blev Caroline Fleming castet til det amerikanske tv-show Ladies of London, der bliver vist på tv kanalen Bravo.

Tidlige liv
Fleming er født og opvokset på Valdemars Slot på Tåsinge som datter af lensbaron Niels Krabbe Iuel-Brockdorff og lensbaronesse Margaretha Iuel-Brockdorff. Hun er af 11. generation af godsejere i lige linje efter søhelten Niels Juel. Hendes far døde d. 20. januar 2017 af kræft.

Uddannelse 
Hun er student fra Herlufsholm kostskole.

Privatliv
13. oktober 2001 blev Caroline Fleming gift med britiske Rory Fleming, som tilhører den fjerderigeste familie i England, og som også er nevø til James Bond-forfatteren Ian Fleming. Dermed mistede hun sin danske baronessetitel. Sammen fik parret to børn, Alexander William (f. 7. april 2004 på Portland Hospital, London) og Josephine Margaretha Victoria (f. 20. december 2006) − Josephines gudmoder er kronprinsesse Mary.

Caroline og Rory Fleming blev skilt i 2008; angiveligt var en af årsagerne at Rory Fleming insisterede på at sende Alexander på kostskole, da han fyldte 6 år. Caroline modtog ifølge den britiske avis Daily Express over £400 millioner, dengang svarende til i omegnen af fire milliarder kroner i skilsmissegodtgørelse.

Caroline Fleming har dannet par med fodboldspilleren Nicklas Bendtner, med hvem hun den 16. december 2010 fik en dreng, Nicolas, i London.

Bibliografi

Referencer

Eksterne henvisninger 
 Valdemars Slots hjemmeside
 

Danskere i 2000-tallet
Godsejere fra Danmark
Caroline
Erhvervskvinder
Kogebogsforfattere fra Danmark
Baronesser fra Danmark
Dansksprogede forfattere fra Danmark
Herlovianere
Modeller fra Danmark
G.H.V. Feddersen

Gustav Hakon Valdemar Feddersen (født 1. juli 1848 i København, død 11. september 1912) var en dansk stiftamtmand, gift med kvindesagsforkæmperen Astrid Stampe Feddersen og broder til Peter Feddersen.

Feddersen var søn af guvernør, kammerherre Hans Ditmar Frederik Feddersen og hustru Hanne f. Deegen, blev student fra Herlufsholm 1867, cand.jur. 1877, assistent i Generaldirektoratet for Skattevæsenet samme år, i Indenrigsministeriet 1880 og fuldmægtig 1893. 1895 blev han amtmand over Ringkjøbing Amt og 1903 blev han stiftamtmand over Lolland-Falsters Stift og amtmand over Maribo Amt.

Han var formand i bestyrelsen for Kronprins Frederiks Fond 1897-1903, medlem af Vemb-Lemvig Banens bestyrelse 1897-1903 og af Lemvig-Thyborøn Banens bestyrelse 1900-03. Han var Kommandør af 1. grad af Dannebrog og Dannebrogsmand.

Kilder 
 Kraks Blaa Bog 1910 

Amtmænd fra Danmark
Stiftamtmænd over Lolland-Falsters Stift
Embedsmænd fra Danmark
Personer fra København
Jurister fra Danmark
Danskere i 1800-tallet
Danskere i 1900-tallet
Kommandører af 1. grad af Dannebrog
Personer i Kraks Blå Bog (afdøde)
G.H.V.
Reerslev (Høje-Taastrup Kommune)

Reerslev er en lille satellitby på Nordøstsjælland med . Reerslev er beliggende 3,5 kilometer syd for Hedehusene, 3,5 kilometer nord for Tune og 27 kilometer vest for Københavns centrum. Byen ligger i Region Hovedstaden og tilhører Høje-Taastrup Kommune.

Reerslev er beliggende i Reerslev Sogn og Reerslev Kirke ligger i byen.

Kilder 

 
Satellitbyer i Danmark
Byer og bydele med genforeningssten
Gary Naysmith

Gary Andrew Naysmith (født 16. november 1978 i Edinburgh, Skotland) er en skotsk tidligere fodboldspiller, der spillede som venstre back. Han repræsenterede gennem karrieren blandt andet Everton, Sheffield United og Hearts.

Landshold 
Naysmith nåede 46 kampe og én scoring for Skotlands landshold, som han debuterede for i maj 2000 i en venskabskamp mod Irland.

Eksterne henvisninger 

Fodboldspillere fra Skotland
Fodboldspillere fra Heart of Midlothian F.C.
Fodboldspillere fra Everton F.C.
Fodboldspillere fra Sheffield United F.C.
Fodboldspillere fra Huddersfield Town F.C.
Knud Lausten Knudsen

Knud Lausten Knudsen (født 17. december 1806 i Ribe, død 16. juni 1866) var en dansk godsejer og politiker.

Han var født i Ribe som søn af gæstgiver og kreaturhandler Christen Knudsen (20. november 1773 – 16. april 1859) og Maren f. Jensen (16. april 1782 – 17. marts 1869), blev 1826 ved giftermål ejer af betydelige landbrug i Forballum i Medolden Sogn og købte 1851 tillige hovedgården Trøjborg med avlsgården Visby Hedegård og det dertil hørende fæstegods, som han i løbet af et par år bortsolgte til fæsterne på billige vilkår. Han tilbød regeringen selve hovedbygningen til brug for et dansk seminarium, men da tilbuddet afsloges, brød han den ned til ruin 1854; thi han ville kun være bonde og kaldte sig aldrig selv andet end gårdejer. Derfor afslog han også straks den kammerrådstitel, som tillagdes ham 1851. Knudsen var en dygtig landmand, blev 1851 medlem af en regeringskommission om stutterivæsenet og var 1854 medstifter af en landboforening og siden 1856 dens formand. Desuden havde han væsentlig del i udtørringen af Rolfsø og den ene del af Filsø 1848-50.

I en lang årrække var Knudsen hovedmanden for den folkelige og kirkelige bevægelse i det nordvestlige Sønderjylland. Han havde Christen Kold til huslærer og lod ham i hjemmet holde skole også for naboers børn, og allerede 1841 var tanken oppe om en grundtvigsk folkehøjskole. Da Rødding Højskole grundlagdes 1844, blev Knudsen medlem af dens bestyrelse og senere en af dens 3 tillidsmænd. I april 1848 samlede han en skare bønder og besatte Tønder, men måtte siden selv ty til kongeriget. Han valgtes 1849 til Landstingsmand, men nedlagde sit valgbrev efter at have deltaget i de 2 første samlinger. I årene 1861-63 hørte han til de såkaldte "Klosterbrødre" (spottenavn efter et møde, der holdtes i Løgumkloster i april 1861), der krævede udstrakt frihed i kirke- og skoleforhold for Slesvig i håb om derved at forsone tyskerne med det danske herredømme. Ulykkerne 1864 brød hans livsmod, og han døde 16. juni 1866.

Knudsen var siden 1826 gift med Gyde Marie f. Oksen (29. oktober 1806 – 19. marts 1884), datter af gårdejer Hans Oksen (død 1824).

Kilder 
 Emil Elberling, "Knudsen, Knud Lausten", i: C.F. Bricka (red.), Dansk Biografisk Lexikon, København: Gyldendal 1887-1905.

Godsejere fra Danmark
Landstingsmedlemmer i 1840'erne
Landstingsmedlemmer i 1850'erne
Personer fra Ribe
Personer i Dansk Biografisk Leksikon
Kammerråder fra Danmark
Shahrinaw kommune

Shahrinaw Kommune el. Nohiyai Shahrinaw (tadsjikisk: Ноҳияи Шаҳринав, farsi: ناحیهٔ شهرنو; russisk: Шахринавский район) er en kommune (distrikt) beliggende i Karotegin-provinsen i det vestlige Tadsjikistan. Mod vest grænser den op til Tursunzade Kommune, mod nord til Usbekistan, mod øst til Hisor Kommune, mod syd til Rudaki Kommune. Shahrinaw Kommunes forvaltningssæde er Shahrinaw (alternative stavemåder: Shahrinaw / Shahrinav / Schachrinaw / Sjahrinav).

Naturgeografi 
Shahrinaw kommune gennemskæres af en af Tadjikistans hovedfærdselsårer, landevej M41 fra landets hovedstad Dushanbe, som ligger 30 kilometer derfra, og videre mod Usbekistan via Tursunzade (Tursunzoda). Vejen, som er tosporet, er tit skueplads for færdselsulykker. Nord for landevejen er området bjergrigt grundet Gissar-bjergkæden, og kommunens nordspids er fredet og indgår i naturreservatet Shimkent Nationalpark. De fleste indbyggere bor langs den landevej M41 og syd herfor i den frugtbare Gissar-dal (Hissor).

Kulturgeografi 
Kommunen er inddelt i mindre politiske enheder, nogenlunde svarende til dansk sogn (fra før kommunalreformen af 1. april 1970), hver med sin "sognerådsformand". Ved valget til parlamentet Majlis 28. februar 2010 vandt regeringspartiet et stort flertal i kommunen, som leverede valgkredsens eneste parlamentsmedlem. Valget i 2010 i Shahrinaw kommune var for øvrigt kendetegnet ved store uregelmæssigheder, herunder valgfusk, i lighed med forholdene i de fleste andre af Tadsjikistans kommuner.

Økonomien er baseret altovervejende på landbrug, omend der findes nogen industri, f.eks. brændes der vodka i kommunen.

En betydelig del af kommunens indbyggere er etniske usbeker, og tadsjikkisk-usbekisk tosprogethed er almindelig. Af fremmedsprog er russisk udbredt grundet den sovjetiske fortid og en lille russisksproget minoritet i kommunen, men det er af vigende vigtighed. Fremmedsprog af vesteuropæisk herkomst står på skoleskemaet, men er i praksis stort set ukendte.

Den dominerende religion er islam. I forhold til resten af landet er Shahrinaw forholdsvis frugtbart med dertil hørende højere befolkningstæthed.

Tadsjikistan
Kommuner
Mogens Voltelen

Mogens Jakob Ammitzbøll Voltelen (16. maj 1908 i Sørup, Vester Ulslev Sogn – 12. marts 1995) var en dansk arkitekt.

Mogens Voltelen var søn af læge Carl Julius Voltelen og Anna Caroline Ammitzbøll, blev student 1925 og gik på Kunstakademiets Arkitektskole 1925-27. Han var bl.a. ansat hos Poul Henningsen og Vilhelm Lauritzen. Hos vennen PH fik han mulighed for at udfolde sit sociale og designmæssige engagement, der udmøntede sig i en livslang interesse for belysning, og han blev indgik i den kulturradikale bevægelse.

Han var medarbejder og redaktionssekretær ved PHs organ Kritisk Revy 1927-29, medredaktør af Håndbog for Bygningsindustrien 1930-45, redaktør 1942-45, medredaktør af Kulturkampen 1936-39, lærer og docent i belysningslære ved Kunstakademiets Arkitektskole 1940-78, medlem af Standardiseringsudvalget for belysning fra 1943, forskningsleder ved Statens Byggeforskningsinstitut 1947-51, næstformand i bestyrelsen for Lysteknisk Selskab 1948-59, formand 1959-67 og formand for bestyrelsen af Arkitektens Forlag fra 1951.

Gift 27. februar 1937 med tandtekniker Margery Gudrun Voltenen Thybo Lindemann (11. september 1914 i Århus), datter af grosserer Aage Lindemann og Marie Thomas. Ægteskabet opløst.

Værker 
 Enfamiliehuse, bl.a. Plantagevej 45 (1935)
 arrangør af belysningsudstilling på Nordisk Byggedag i København (1946)
 konsulent ved projektering af belysning i en række byggeopgaver, bl.a.:
 Grundtvigskirken
 Formynderskabsrådets sal i FNs bygning i New York (1951)
 Aalborghallen (1952)
 Herninghallen (1955)
Folkets Hus, København V (1956)
 Louisiana (1958)
 Oslo Universitet
 Malmö Konsthall
 Statens Museum for Kunst
Har endvidere tegnet møbler (udf. af snedkermester Niels Vodder) og lamper.

Skriftlige arbejder:
 Beregning af Belysning, 1949.
 Belysningslære, kompendium fra forelæsning på Institut for byggeteknik, 1963.
 Rapport over dagslysforhold i projekt til Holstebro Kunstmuseums udvidelse, 1978.
 artikler om lys- og andre boligproblemer i tidsskrifter og leksika (bl.a. i Arkitekten 1946, 9-13 om arkitekterne og byggeforskningen)

Kilder og henvisninger 

 Jette Lokvig, "Mogens Voltelen", i: Sys Hartmann (red.), Weilbachs Kunstnerleksikon, København: Rosinante 1994-2000.

Eksterne henvisninger 
 

Arkitekter fra Danmark
Kulturradikale personer
Danskere i 1900-tallet
Ansatte ved Kunstakademiets Arkitektskole
Designere fra Danmark
Modernistiske arkitekter
Personer i Kraks Blå Bog (afdøde)
Tobin

Tobin er et efternavn, der er meget udbredt i Irland og Nordamerika. Navnet i dets nuværende form stammer fra Kilkenny- og Tipperary-området i Irland, men navnet har rødder tilbage til det normannisk-franske efternavn "de St. Aubyn". Navnet er i tæt forbindelse med navnene Toibin, Toibín og Tóibín.

Historie 
Navnet "de St. Aubyn" er højst sandsynligt bragt til Irland ca. år 1170 af normanniske invaderende. De invaderende kom fra byen St. Aubyn i Normandiet, der også har givet dem deres efternavn. Efternavnet St. Aubyn eksisterer stadig i England, hvor der en en baronet-familie med navnet i Cornwall. Det tidligste fund i Irland, hvor St. Aubyn optræder, er et dokument hvor en William de St. Albino (St. Albino er den latinske version) har overværet underskrivelsen af et dokument fra ca. år 1204-06. Herefter vokser familiens magt sig i Kilkenny-området og en gren af familien får byen Ballagh under sig i 1228. Byen er i dag opkaldt efter familien og hedder Ballytobin. Igennem tiden bliver efternavnet forkortet og forvansket fra St. Aubyn til Tobin. Navnet har dog eksisteret i andre former før det blev til Tobin, f.eks. Taubyn, Tobyn, Tobinne og Ttobyyn. I 1600-tallet blev der knyttet et våbenskjold til navnet. Det forestiller 3 hvide fjer på en blå baggrund. 

I 1800-tallet emigrerede en stor del af irerne til Nordamerika, inklusive Tobin’erne. Folk med navnet Tobin tog primært til nordøst-staterne i USA, men mange tog også til Canada og slog sig ned. Det anslås at ca. 20.400 mennesker i USA i dag har efternavnet Tobin.
Tobin-navnet eksisterer også i Danmark og er kommet hertil via nyere immigration. Der er 12 personer i Danmark, der har efternavnet Tobin

Kendte Personer 
 James Tobin (1918 – 2002) – amerikansk økonom og Nobelprismodtager. Står bl.a. bag Tobinskat.
 Amon Tobin (1972 – ) – braziliansk musiker og DJ.
 Maurice J. Tobin (1901 – 1953 ) – tidligere borgmester i Boston, hvor han har en bro opkaldt efter sig.
 Peter Tobin (1946 – ) – britisk seriemorder

Referencer

Eksterne links 
 Book of Irish families, great and small s. 254
 Våbenskjoldet

Efternavne
Rasmus Rue

Rasmus Vilhelm Rasmussen Rue (7. januar 1863 i Nørre Søby – 28. oktober 1944 i København) var en dansk arkitekt, fader til arkitekt Tage Rue og litteraturhistoriker og kunstkritiker Harald Rue.

Rasmus Rue var søn af husmand Rasmus Rasmussen Rue og Maren Madsdatter, kom i snedkerlære og dimitteredes fra Odense Tekniske Skole 1889. Han gik på Kunstakademiet fra september 1889 til afgang maj 1897. Rue havde egen tegnestue fra 1899, var ansat under Marineministeriet 1889-99, var arkitekt ved Orlogsværftet fra 1899 og bygningsinspektør for Nyboder 1899-1935 samt lærer i husbygning ved Teknisk Skole 1898-1910.

Gift 3. juni 1892 i Gestelev med Mathie Rasmussen (9. marts 1863 i Nørre Søby – 7. juli 1938 i København), datter af gårdejer Rasmus Hansen og Karen Mathiasdatter. Rue er begravet på Solbjerg Parkkirkegård.

Værker 
 De grå stokke i Nyboder (1886-93, sammen med Olaf Schmidth, fredet)
 Modelkammeret på Frederiksholm til Marinens modeller (1892, sammen med C.T. Andersen, fredet)
 Københavns Grundejerforenings bygning, Nørre Voldgade 2, København (1904)
Beboelsesejendom Ordrupvej 100-100A (1904).
 Tårnet til Immanuelskirken og det tilstødende bygningskompleks, Forhåbningsholms Allé 18/Svanholmsvej 15, Frederiksberg (1904-05, sammen med Andreas Clemmensen, beboelseshusene præmieret)
 Villa, Egholmvej 2 (1907)
 Gravsten over Marie Rasmussen på Solbjerg Parkkirkegård (1908)
 Gestelev Forskole (1911)
 Vesterborg på Jacobys Allé 14-16, Schlegels Allé 8 og Asmussens Allé 1-5, Frederiksberg (1915)
 Filips Kirke med menighedshus og præstebolig, Kastrupvej (1923-27)
 Sommerhus på Kaningårdsskrænten ved Furesøen
Projekt:
 Bygning for Handels- og Kontoristforeningen, Vesterbrogade (1. præmie 1899, sammen med Rasmus Jensen)

Kilder 
 Allan Tønnesen, "Rasmus Rue", i: Sys Hartmann (red.), Weilbachs Kunstnerleksikon, København: Rosinante 1994-2000.

Eksterne henvisninger 
 

Arkitekter fra Danmark
Civile ansatte i Søværnet
Danskere i 1800-tallet
Danskere i 1900-tallet
Historicistiske arkitekter
Nationalromantiske arkitekter
Personer fra Fyn
Kirkearkitekter